**МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО**

# Визия

ПГЕЕ „К.Фотинов” се развива като конкурентоспособно училище, способно да формира у учениците национални и общочовешки добродетели при подготовката им за социализация и реализация. Чрез висококвалифицирани педагози и непрекъснато модернизиране на материалната база училището се стреми да повишава качеството на образование, да формира знания, професионални и личностни умения у учениците за активно взаимодействие със социалната среда, уважение към гражданските права и отговорности, противодействие срещу проявите на агресивност и насилие.

# Цели

1. Издигане и утвърждаване престижа на училището чрез повишаване качеството на учебно-възпитателната работа и осигуряване на условия за личностната изява на учениците.
2. Създаване на условия за високо качество и ефективност на общообразователната и професионалната подготовка.
3. Повишаване квалификацията на кадрите чрез учене през целия живот.
4. Подобряване условията за придобиване на умения, нужни в информационното общество - обучение в информационни и комуникационни технологии /компютърни знания и умения/ и чуждоезикова подготовка.
5. Изграждане конкурентна образователна и възпитателна среда като се стреми да използва идеите, заложени в Държавните образователни стандарти за придобиване на квалификации по професии, разработени съгласно чл.13, ал. 4 от Закона за професионално образование и обучение и съдържащи Единици резултати от учене.

# Приоритети

1. Управление на училищната институция за реализиране на държавната образователна политика за подобряване на качеството на образование и осигуряване на равен достъп и пълноценна социализация на учениците.
2. Осъществяване на дейността на ПГЕЕ «К. Фотинов» в съответствие с разпоредбите на Закона за предучилищното и училищното образование, Закона за професионалното образование и прилагане на държавните образователни стандарти.
3. Повишаване квалификацията на педагогическите специалисти. Стимулиране обмена на добри практики, партньорство и практическо приложение на придобити умения в резултат на участие в квалификационни форми.
4. Реализиране на приобщаващо образование и политика за подкрепа за личностно развитие на учениците в училището.
5. Ефективно взаимодействие с родители, институции и структури, работещи в областта на образованието и младежта.
6. Активно функциониране на училищното настоятелство и обществения съвет към училището.
7. Разработване на съвременни програми за изучаване на предмети от Разширена професионална подготовка за VIII, IX и Х клас в съответствие със съвременните технологии и с потребностите и интересите на учениците и бизнеса.

# Основна задача

Постигане на качествен образователен процес с разработване и въвеждане на иновативни елементи в управлението, организацията, съдържанието на обучение и образователна среда от екип висококвалифицирани педагогически специалисти, които имат съвременно мислене, успешно прилагат стандартите на Закона за предучилищното и училищното образование, и използват всички възможности, които предоставят информационните и комуникационните технологии.

# Анализ на постигнатото качество на образование

В актовете, приети в рамките на Европейския съюз, както и в документите на ООН в областта на образованието се дефинират две основни цели на образователната политика, които са и основни цели и за развитието на българското училищно образование:

* равен достъп до образование;
* качествено образование.

За постигането на тези цели в ПГЕЕ „Константин Фотинов“ са разработени и се изпълняват адекватни мерки:

* модернизиране на интериора и екстериора;
* създадена е достъпна среда за ученици със СОП;
* предоставена е съвременна техника за интерактивно обучение;
* оборудват се кабинетите по професионална подгатовка и лабораториите с актуални технически средства, позволяващи съвременно обучение;
* педагогическите специалисти участват в различни квалификационни форми;
* използват се иновативни технологии в образователния процес;
* утвърдена е училищна ритуализация;
* утвърдени са специфични за училището извънкласни дейности - Хор за патриотични песни, Танцов състав, Гвардейски отряд и Гвардейски оркестър;
* на учениците се дава възможност да участват в различни училищни и извънучилищни форми, съобразно желанията и интересите им;
* утвърдени са процедури за работа с проблемни ученици.

През 2020-2021г. пандемичните обстоятелства въведоха рестриктивни мерки по отношение на организиране и участия в множество желани форуми и състезания. Въпреки това еннтусиасти ученици участваха в Националното състезание „Младежко техническо творчество“ и завоюваха 1-во място (дори и чрез интерактивен метод на участие). В малкото осъществени регионални състезания по роботика училището завоюва призови места

Една от основните задачи на гимназията е поддържане на европейско качество на образованието, ориентирано не към запаметяване и възпроизвеждане, а към провокиране на творческо мислене на учениците, с радост да придобиват нови знания и умения, да израстват като самостоятелни, мислещи и социално отговорни личности, формиране на умения за вземане на решения в практически ситуации. За постигането и развитието на такова качество ПГЕЕ „К. Фотинов“ приема допълнителни мерки и през учебната 2021/2022 година в следните основни направления:

1. Приоритетно направление I – Засилване на обучението по български език и мотивация за високи резултати на Външното оценяване и ДЗИ
2. Приоритетно направление II- Повишаване интереса и мотивацията на учениците за учене и явяване на държавни изпити по теория и практика
3. Приоритетно направление III- Развитие на системата за квалификация, преквалификация, перманентно обучение и контрол.
4. Приоритетно направление IV- Развитие на уменията „Да се научим да правим, да действаме“ и ценностите „ Да се научим да живеем заедно“, „Да пазим околните и да бъдем съпричастни към проблемите на обществото“.
5. Приоритетно направление V- Насърчаване на учениците за активно участие чрез развитие на умения за работа в екип в задължителните учебни часове.
6. Приоритетно направление VI- Взаимодействие с родителската общност, училищното настоятелство, обществения съвет, бизнеса и социалните партнори.

# Планиране и реализация на дейности

|  |  |  |
| --- | --- | --- |
| Приоритетно  направление | Мерки | Срок/  Отговорник |
| Засилване обучението по български език и мотивация за високи резултати на Външно оценяване и ДЗИ | 1. Обследване на познанията и уменията по БЕЛ на учениците от VIII клас. 2. Анализ на резултатите от входното равнище по БЕЛ. 3. Срещи с родителите на учеците, които са с проблеми при усвояването на книжовния български език за допълнителна работа. 4. Актуализиране програмата за оптимизиране на езиковите и комуникативни способности на учениците и плана за осъщесвяване на програмата. 5. Осигуряване на ефективна педагогическа подкрепа на учениците чрез консултации, извънкласни форми на работа и работа с електронни платформи. | 1. м. септември/ Учителят по БЕЛ   2. м. октомври/  Екипът по ключови компетентности  3. м. ноември/  Класни р-ли, учил. Психолог  4. м. октомври/  Зам. –директор  5.През учебната година/Директор, Психолог и Учители |
| Повишаване интереса и мотивацията на учениците за учене и явяване на държавни изпити по теория и практика | 1. Родителски срещи с XI и XII клас за разясняване възможността за избор на изпитите по теория и практика като втори изпит за ДЗИ. 2. Допълнително обучение по професионална подготовка за високи резултати на държавните изпити. 3. Пробни държавни изпити за придобиване степен на професионална квалификация. | 1.м. октомври, декември 2021 за XII клас и м. януари и април 2022 за XI клас и XII клас/ Ръководството  2. Октомври и  целогодишно/  Учителите  3.М.февруари и април/ зам-директор |
| Развитие на системата за квалификация, преквалификация, перманентно обучение и контрол. | 1. Създаване възможност за повишаване на постигнатата професионално- квалификационна степен за всеки член на педагогическата колегия. 2. Използване на разнообразни форми на квалификационна работа - проблемна, групова, практикум, семинар, тренинг, лекторна дискусия, информация от библиотеката, интернет. 3. Наставничество на новоназначени и с малък опит учители. 4. Усъвършенстване на съществуващите и утвърждаване на нови средства, методи и иновативни практики на оценяване на микрониво, в съответствие с ДОС. | През учебната година/ Ръководството  През учебната година/ Всички педагогически специалисти  м. септември/ Ръководството  През учебната година/ Екипите за ключови компетентности |
| Развитие на уменията „Да се научим да правим, да действаме“ и ценностите „ Да се научим да живеем заедно“, „Да пазим околните и да бъдем съпричастни към проблемите на обществото“. | 1.Усъвършенстване на ежегодната програма за извънкласни и извънучилищни дейности.  2.Организиране на състезания с домакинство на гимназията с технологична възможност за интерактивно представяне.  3.Оборудване на новия физкултурен салон за участие на учениците в разнообразни спортни дейности.  4.Организиране на анкети и беседи на тема „Здраве и безоасно обучение“.  5. Реализация на гражданското образование чрез поднасяне цветя и венци на паметници, паметни плочи, бюст-паметници и др.  6.Увеличаване броя на участията в общински културни мероприятия, познавателни и представителни екскурзии и др.  7. Развитие на творческите възможности и компетентности чрез актуални учебни програми по Разширена професионална подготовка с цел постигане на по-високи резултати на конкурси, състезания, олимпиади. | м. септември/ Главните учители  целогодишно/ Учителите по ФВС  м. декември Ръководството  Целогодишно/  Учителите  Целогодишно/  Учителите  Целогодишно/  Учителите  м. септември и по график/  Педагогическите  специалисти |
| Насърчаване на учениците за активно участие чрез развитие на умения за работа в екип в задължителните учебни часове. | 1. Участие на педагогическите специалисти в квалификационни форми за работа в екип; поощряване на напредъка на учениците; прилагане на разнообразни форми за оценяване резултатите от обучението; умения за самооценка на учениците. 2. Осигуряване на ефективна педагогическа подкрепа на учениците застрашени от отпадане чрез: консултации по предмети и от учил. психолог, участия в извънкласни форми на работа, работа с електронни платформи, наставничество от любим учител. | През учебната година/ Директор, Екипи за ключови компетен тности  През учебната година/ Директор, Училищен психолог, Педагогически специалисти |
| Взаимодействие с родителската общност, училищното настоятелство, обществения съвет, бизнеса и социалните партнори. | 1.Организиране на дейности, които да бъдат представяни пред родители и обществеността.  2.Организиране на среща с работодателите  3.Организиране на съвместни дейности с родителите - посещения на културни мероприятия и др.  4.Разширяване на съвместните дейности и взаимодействието между училище, родителска общност и социални партньори.  5.Провеждане на виртуални консултации с родителите чрез чат, имейл -разговори с представители на ръководството, педагогически съветник, учители. | През учебната година/  Педагогическите  специалисти  През учебната година/ ЗДУПД  Целогодишно/  Педагогическита  специалисти  През учебната година/  Педагогическите  специалисти  През учебната година |

Мерките за повишаване качеството на образованието са приети на заседание на

педагогическия съвет с Протокол №13/…………. и са утвърдени от директора със

Заповед № РД 10-…………